Source: https://apasxolisi.wordpress.com/2015/11/25/%CE%BF%CE%B1%CE%B5%CE%B4-%CE%BD%CE%AD%CE%B1-%CF%80%CF%81%CE%BF%CE%B3%CF%81%CE%AC%CE%BC%CE%BC%CE%B1%CF%84%CE%B1-%CE%B3%CE%B9%CE%B1-55-000-%CE%B1%CE%BD%CE%AD%CF%81%CE%B3%CE%BF%CF%85%CF%82-%CE%B1%CF%80/
Timestamp: 2017-09-24 05:07:41+00:00
Document Index: 13625888

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ: Νέα προγράμματα για 55.000 ανέργους απο το 2016 – ΑΠΑΣΧΟΛΗΣΗ BLOG (ΣΕ ΑΝΑΣΤΟΛΗ ΕΝΗΜΕΡΩΣΗΣ ΚΑΙ ΑΠΑΝΤΗΣΕΩΝ)
ΟΑΕΔ: Νέα προγράμματα για 55.000 ανέργους απο το 2016
ο πλαίσιο για την Αναδιοργάνωση του Επιχειρησιακού Μοντέλου του ΟΑΕΔ παρουσίασε η διοικήτρια του ΟΑΕΔ Μαρία Καραμεσίνη στην παρέμβαση της στο Συνέδριο του ΙΝΕ ΓΣΕΕ και ΙΜΕ ΓΣΕΒΕΕ με θέμα «Δια Βίου Μάθηση, επαγγελματική κατάρτιση, απασχόληση και οικονομία». Η κ. Καραμεσίνη ανακοίνωσε ότι αρχές του 2016 θα αναοκωθούν νέα προγράμματα του ΟΑΕΔ για περισσότερα από 55.000 άτομα Η κ. Καραμεσίνη ανέφερε ότι η αναδιοργάνωση του ΟΑΕΔ είναι επιβεβλημένη και πρέπει να ολοκληρωθεί μέσα στο 2016 καθώς αποτελεί προϋπόθεση για να συνεχίσει η χρηματοδότηση του Οργανισμού από το Ευρωπαϊκό Κοινωνικό Ταμείο. Η διαβούλευση για την ολοκλήρωση του τρόπου της αναδιοργάνωσης του ΟΑΕΔ γίνεται σε συνεργασία με τη Διεθνή Διοικούσα Επιτροπή και η ανάγκη για την Αναδιοργάνωση του Επιχειρησιακού Μοντέλου προέκυψε από την αύξηση του όγκου των ανέργων σε συνδυασμό με την αλλαγή της σύνθεσης τους. Η αναδιοργάνωση θα κινηθεί μέσα σε 4 άξονες, πρώτον μέσω της απλούστευσης των διαδικασιών και τη μείωση της γραφειοκρατίας σε ότι αφορά την απασχόληση, δεύτερον τη βελτίωση των πληροφοριακών συστημάτων του Οργανισμού και των ηλεκτρονικών υπηρεσιών του καθώς όπως σημείωσε ήδη από το νέο έτος η ανανέωση της κάρτας ανεργίας θα γίνεται μόνο ηλεκτρονικά. Τρίτος άξονας θα είναι η στόχευση για βελτίωση των σχέσεων του εργοδότη με τον άνεργο, ενώ θα θεσμοθετηθεί και ο Εργασιακός Σύμβουλος για τον Εργοδότη. Επίσης, θα επιδιωχθεί συνεργασία του Οργανισμού με τους κοινωνικούς εταίρους στο πλαίσιο των νέων ενεργητικών προγραμμάτων που έχουν στόχευση συμβουλευτική, την κατάρτιση και την εγγυημένη απασχόληση. Τέταρτος άξονας θα αφορά την αναβάθμιση των Σχολών Μαθητείας του ΟΑΕΔ στις οποίες μέσα στην κρίση σημειώθηκε μείωση 10.300 θέσεων. Η αναβάθμιση των σχολών θα γίνει μέσα από συνεχή ανανέωση των προγραμμάτων σπουδών και τη δημιουργία ειδικοτήτων με βάση τις ανάγκες της αγοράς εργασίας. Όπως τόνισε η κ. Καραμεσίνη καμιά μορφή μαθητείας δεν έχει αξία εάν δεν υπάρχουν στην αγορά θέσεις απασχόλησης για την απορρόφηση τους. Στο πλαίσιο αυτών παράλληλα με τα ήδη τρέχοντα προγράμματα του ΟΑΕΔ θα υλοποιηθούν από τις αρχές του νέου έτους νέα Προγράμματα Ολοκληρωμένης Παρέμβασης για περισσότερα από 55.000 άτομα τα οποία θα ανακοινωθούν το επόμενο διάστημα.
← Δώρο Χριστουγέννων 2015
Πότε πληρώνονται οι συντάξεις Δεκεμβρίου 2015 σε ΙΚΑ, ΟΑΕΕ, Δημόσιο και ΟΓΑ →